আদমজী জুট মিলস চালুর প্রসঙ্গে ওবায়দুল কাদের বলেন, ছাত্র আন্দোলনের সুতিকাগার ছিল ঢাবি, আর শ্রমিক আন্দোলনের সুতিকাগার ছিল আদমজী জুট মিলস। অথচ সেটি বন্ধ করে দিয়েছিল বিএনপি-জামায়াত সরকার। মাথা ব্যথায় মাথা কাটার মতো আত্মঘাতী সিদ্ধান্ত বাস্তবায়ন করেছিল বিএনপি জোট সরকার। বর্তমান সরকার শ্রমিকবান্ধব। প্রধানমন্ত্রী শেখ হাসিনা যে ওয়াদা দেন তা পূরণ করেন। আদমজী জুট মিলসে শ্রমিকরা যেন বেকার না থাকে সেজন্য ছোট পরিসরে হলেও তা চালুর ব্যাপারে আগ্রহ প্রকাশ করেছেন প্রধানমন্ত্রী। আগামী নির্বাচনে আওয়ামী লীগ সরকারে আসলে তা বাস্তবায়ন করা হবে।